open-index/open-wikipedia-markdown huggingface dataset:
გაეროს უშიშროების საბჭოს რეზოლუცია 493

**გაეროს უშიშროების საბჭოს რეზოლუცია 493** მიიღეს 1981 წლის 23 ნოემბერს, მას შემდეგ რაც საბჭომ განიხილა გენერალური მდივნის ანგარიში გაეროს განშორების დამკვირვებელთა ძალების შესახებ. საბჭომ აღნიშნა მისი ძალისხმევა ახლო აღმოსავლეთში მდგრადი და სამართლიანი მშვიდობის დამყარების მიზნით, თუმცა ასევე გამოთქვა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, დაინტერესებულ მხარეებს მოუწოდოს დაუყოვნებლივ განახორციელონ 338-ე  რეზოლუცია (1973), გააგრძელა დამკვირვებელთა ძალების მანდატი კიდევ ექვსი თვით, 1982 წლის 31 მაისამდე და მოითხოვა, რომ გენერალურმა მდივანმა ამ პერიოდის დასრულების შემდეგ წარმოადგინოს ანგარიში სიტუაციის შესახებ.

რეზოლუცია მიიღეს 14 ხმით არცერთის წინააღმდეგ; ჩინეთმა კენჭისყრაში მონაწილეობა არ მიიღო.

## იხილეთ აგრეთვე
*ახლო აღმოსავლეთის კონფლიქტი
*გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/493(1981))

კატეგორია:გაეროს უშიშროების საბჭოს 1981 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1981 წელი ისრაელში
კატეგორია:1981 წელი სირიაში
გაეროს უშიშროების საბჭოს რეზოლუცია 488

**გაეროს უშიშროების საბჭოს რეზოლუცია 488** მიიღეს 1981 წლის 19 ივნისს, რეზოლუციების 425 (1978), 426 (1978), 427 (1978), 434 (1978), 444 (1979), 450 (1979), 459 (1979), 467 (1980), 474 (1980) და 483 (1980) გახსენების შემდეგ ლიბანში გაერთიანებული ერების ორგანიზაციის დროებითი ძალების (UNIFIL) შესახებ გენერალური მდივნის ანგარიშის გათვალისწინებით, საბჭომ აღნიშნა ძალების მუდმივი საჭიროება ისრაელსა და ლიბანს შორის არსებული ვითარების გათვალისწინებით.

რეზოლუციამ UNIFIL-ის მანდატი 1981 წლის 19 დეკემბრამდე გაახანგრძლივა, რითაც დადებითად შეაფასა ძალების მიერ ამ რეგიონში გაწეული სამუშაო. რეზოლუციამ კიდევ ერთხელ დაადასტურა მხარდაჭერა ლიბანში განვითარების ძალისხმევის მიმართ და დახმარება სთხოვა ლიბანის მთავრობას. 

488-ე რეზოლუცია მიიღეს 12 ხმით არცერთის წინააღმდეგ, აღმოსავლეთ გერმანიამ და საბჭოთა კავშირმა თავი შეიკავეს, ხოლო ჩინეთმა მონაწილეობა არ მიიღო.

## რესურსები ინტერნეტში
*[Text of the Resolution at undocs.org](https://undocs.org/S/RES/488(1981))

კატეგორია:გაეროს უშიშროების საბჭოს 1981 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1981 წელი ისრაელში
კატეგორია:1981 წელი ლიბანში
სუროტის წმინდა იოანე პატმოსელის მონასტერი

**სუროტის წმინდა იოანე პატმოსელის მონასტერი** () — ბერძნული მართლმადიდებლური დედათა მონასტერი, რომელიც მდებარეობს სუროტში, საბერძნეთი. დაარსდა 1967 წელს. 1967 წლიდან მონასტრის იღუმენია არის ფილოთეა სუროტელი.

მონასტერში მდებარეობს პაისი მთაწმინდელის საფლავი. მონასტერში ასევე ინახება წმინდა არსენი კაბადოკიელის ნაწილები.

მონასტერს აქვს საგამომცემლო სახლი, რომელიც გამოსცემს წიგნებს როგორც ბერძნულ, ისე ინგლისურ ენებზე.

## რესურსები ინტერნეტში
*

## სქოლიო
კატეგორია:საბერძნეთის მონასტრები
ფირსოვი (მთვარის კრატერი)

**კრატერი ფირსოვი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა გიორგი ფირსოვის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ადრეიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 51 კმ, სიღრმე — 2.36 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-14
ზედაციხე

**ზედაციხე** — ქალაქის ყველაზე გამაგრებული ნაწილი (ძველ საბერძნეთში — აკროპოლისი), წარმოადგენდა ციხესიმაგრეს, რომელსაც ომიანობის დროს თავს აფარებდა მოსახლეობა. ზედაციხეს საქართველოში უწოდებდნენ აგრეთვე შიდაციხეს, ზედაქალაქს. ზედაციხე ჰქონდა ძველ ქართულ ქალაქებს: მცხეთას, თბილისს, ქუთაისს, არქეოპოლისს, ანაკოფიას, ვანს და ა. შ.

## ლიტერატურა
კატეგორია:ციხესიმაგრეები
გიგა ზედანია

**გიგა ომარის ძე ზედანია** (დ. 1 აპრილი, 1977, თბილისი) — ქართველი ფილოსოფოსი, ფილოსოფიის მეცნიერებათა დოქტორი (2005).

დაამთავრა თბილისის სახელმწიფო უნივერსიტეტის ფილოსოფიისა და სოციოლოგიის ფაკულტეტი (2000). ასევე სწავლობდა ბარდის კოლეჯში (ამერიკის შეერთებული შტატები, 1996–1997) და ცენტრალური ევროპის უნივერსიტეტში (ბუდაპეშტი, 1999–2000). 2005 წელს ბოხუმის რურის უნივერსიტეტში დაიცვა სადოქტორო საკვალიფიკაციო ნაშრომი. სხვადასხვა დროს მუშაობდა ფონდ „ღია საზოგადოება—საქართველოში” (2005–2008), ილიას სახელმწიფო უნივერსიტეტში (2002 წლიდან). 2014–2022 წლებში იყო ამავე უნივერსიტეტის რექტორი. არის ავტორი მონოგრაფიისა და თარგმანებისა.

## ბიბლიოგრაფია 
* Von Einheit zu Pluralität. Nikolaus von Kues als Interpret der Schriften des Dionysius Pseudo­Arēopagita, Lpz., 2008.

## ლიტერატურა 
## რესურსები ინტერნეტში 
კატეგორია:დაბადებული 1 აპრილი
კატეგორია:დაბადებული 1977
კატეგორია:ქართველი ფილოსოფოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ილიას სახელმწიფო უნივერსიტეტის რექტორები
კატეგორია:თბილისში დაბადებულები
გაეროს უშიშროების საბჭოს რეზოლუცია 523

**გაეროს უშიშროების საბჭოს რეზოლუცია 523** მიიღეს 1982 წლის 18 ოქტომბერს, რეზოლუციების 425 (1978), 426 (1978), 508 (1982), 509 (1982) და 519 (1982) გახსენების შემდეგ, ასევე ლიბანში გაეროს დროებითი ძალების (UNIFIL) შესახებ გენრალური მდივნის ანგარიშის შესწავლის შემდეგ, საბჭომ გადაწყვიტა UNIFIL-ის მანდატის გაგრძელება 1983 წლის 19 იანვრამდე.

რეზოლუციაში ხაზგასმული იყო, რომ არ უნდა ყოფილიყო ჩარევა ძალების ოპერაციებში, რომლებსაც ახლა უფლება აქვთ განახორციელონ ჰუმანიტარული ამოცანები რეზოლუცია 511 (1982)-ის თანახმად. შემდეგ საბჭომ გენერალურ მდივანს სთხოვა, ლიბანის მთავრობასთან კონსულტაციების შემდეგ სამი თვის განმავლობაში წარედგინა ანგარიში სიტუაციის შესახებ.

რეზოლუცია 523 მიიღეს 13 ხმით არცერთის წინააღმდეგ, პოლონეთის სახალხო რესპუბლიკისა და საბჭოთა კავშირის მხრიდან თავშეკავებით.

## იხილეთ აგრეთვე
* ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/523(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:1982 წელი ისრაელში
კატეგორია:1982 წელი ლიბანში
ალა ზედგინიძე

**ალა გიორგის ასული ზედგინიძე** (დ. 16 თებერვალი, 1941, თბილისი) — ქართველი ჰემატოლოგი, გენეტიკოსი. მედიცინის მეცნიერებათა დოქტორი (1987), პროფესორი (1999). 

დაამთავრა თბილისის სახელმწიფო სამედიცინო ინსტიტუტი (ახლანდ. თსსუ; 1964). 1965 წლიდან მუშაობდა  ჰემატოლოგიისა და ტრანსფუზიოლოგიის სამეცნიერო-კვლევით ინსტიტუტში. იქვე, 1989 წლიდან ხელმძღვანელობდა თავისსავე ჩამოყალიბებულ ონკო-გენეტიკურ ლაბორატორიას. 1999–2006 წლებში იყო თსსუ-ის ჰემატოლოგიის კათედრის პროფესორი. ზედგინიძის სამეცნიერო ინტერესების ძირითადი მიმართულებაა ლეიკოზისწინარე მდგომარეობისა და ლეიკოზის განვითარებისას გენეტიკური აპარატის დარღვევების გამოვლენა.   

## ლიტერატურა 
კატეგორია:დაბადებული 16 თებერვალი
კატეგორია:დაბადებული 1941
კატეგორია:თბილისში დაბადებულები
კატეგორია:ქართველი ექიმები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
ავთანდილ ზედგინიძე

**ავთანდილ ალექსანდრეს ძე ზედგინიძე** (დ. 8 ოქტომბერი, 1938, სოფ. კოთელია, ახლანდ. ახალქალაქის მუნიციპალიტეტი) — ქართველი ეკონომისტი, ეკონომიკის მეცნიერებათა დოქტორი (1990), პროფესორი (1993). 

დაამთავრა საქართველოს სასოფლო-სამეურნეო ინსტიტუტის სატყეო-სამეურნეო ფაკულტეტი (1967). 1974–1982 წლებში მუშაობდა თბილისის სახელმწიფო უნივერსიტეტში, 1982 წლიდან იყო საქართველოს სასოფლო-სამეურნეო ინსტიტუტSi (ამჟამად საქართველოს სახელმწიფო აგრარული უნივერსიტეტი). მისი კვლევის ძირითადი სფეროა სატყეო და სოფლის მეურნეობის დარგების ინტეგრაციის განვითარების ძირითადი მიმართულებები საბაზრო ეკონომიკის პირობებში. არის არაერთი სამეცნიერო შრომის, მონოგრაფიისა და სახელმძღვანელოს ავტორი.
## ბიბლიოგრაფია 
* ტყის მავნებელთა წინააღმდეგ ბრძოლის ღონისძიებების ეკონომიკური ეფექტიანობის განსაზღვრა, თბ., 1975. (თანაავტ.)
* ნაძვის დიდი ლაფანჭამიის წინააღმდეგ ბრძოლის ეკონომიკური ეფექტიანობის ანალიზი, თბ., 1976 (თანაავტ.). 
* აგროსამრეწველო კომპლექსში სატყეო მეურნეობის წარმოების გაძღოლის საფუძვლები, თბ., 1988.

## ლიტერატურა 
კატეგორია:დაბადებული 8 ოქტომბერი
კატეგორია:დაბადებული 1938
კატეგორია:ახალქალაქის მუნიციპალიტეტში დაბადებულები
კატეგორია:ქართველი ეკონომისტები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
იასონ ზედაშიძე

**იასონ (იაშა) ჯაგულის ძე ზედაშიძე** (დ. 7 სექტემბერი, 1930, ქუთაისი, — გ. 21 იანვარი, 2010, თბილისი) — ქართველი მოცეკვავე, საქართველოს დამსახურებული არტისტი (1967).

ცეკვა დაიწყო 13 წლის ასაკში ქუთაისში. 1948–1953 წლებში ცეკვავდა  საქართველოს სიმღერისა და ცეკვის სახელმწიფო ანსამბლში, 1953–1958 წლებში იყო საქართველოს სახელმწიფო ფილარმონიის სოლისტი-მოცეკვავე. 1957 წელს გამოდიოდა მოსკოვში, ი. მოისეევის ანსამბლში, 1958–1963 წლებში — საქართველოს ცეკვის სახელმწიფო აკადემიურ ანსამბლში (ხელმძღვანელები ნ. რამიშვილი და ი. სუხიშვილი). მის მიერ შესრულებული ცეკვებიდან განსაკუთრებით აღსანიშნავია: „ყაზბეგური”, „ფარიკაობა”, „აჭარული” და სხვ. გამოდიოდა გიზო ბერაძესთან ერთად. გასტროლებით შემოიარა მსოფლიოს მრავალი ქვეყანა.  

1956 წელს ზედაშიძემ დაამთავრა თბილისის სახელმწიფო უნივერსიტეტის იურიდიული ფაკულტეტი. 1965–1990 წლებში იურისტად მუშაობდა საქართველოს სსრ შინაგან საქმეთა სამინისტროს სისტემაში. დაჯილდოებულია ღირსების ორდენით (1998).

## ლიტერატურა
## რესურსები ინტერნეტში
## სქოლიო
კატეგორია:დაბადებული 7 სექტემბერი
კატეგორია:დაბადებული 1930
კატეგორია:გარდაცვლილი 21 იანვარი
კატეგორია:გარდაცვლილი 2010
კატეგორია:ქუთაისში დაბადებულები
კატეგორია:თბილისში გარდაცვლილები
კატეგორია:ქართველი მოცეკვავეები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი იურისტები
კატეგორია:საქართველოს ღირსების ორდენის კავალრები
კატეგორია:საქართველოს სსრ-ის დამსახურებული არტისტები
გიორგი ზედგინიძე (ექიმი)

**გიორგი სერგის ძე ზედგინიძე** (დ. 25 სექტემბერი, 1911, ჟენევა, — გ. 13 მარტი, 1984, თბილისი) — ქართველი ნევროლოგი, მედიცინის მეცნიერებათა დოქტორი (1964), პროფესორი (1966).

დაამთავრა თბილისის სახელმწიფო სამედიცინო ინსტიტუტი (ახლად. თსსუ; 1931). 1931–1934 წლებში მონაწილეობდა ჩრდილოეთის ყინულოვან ოკეანეში საბჭოთა არქტიკულ ექსპედიციებში. იმავდროულად ასრულებდა საქართველოს გეოგრაფიული საზოგადოების დავალებებსაც, აგროვებდა კოლექციებსა და სხვ. მონაწილეობდა მეორე მსოფლიო ომში.

არმიიდან დაბრუნების შემდეგ, 1951 წლიდან მუშაობდა თბილისის კურორტოლოგიის ინსტიტუტის წყალტუბოს ფილიალში. აქ მან შექმნა ბავშვთა პოლიომიელიტის განყოფილება. 1958 წლიდან იყო კლინიკური და ექსპერიმენტული ნევროლოგიის ინსტიტუტის დირექტორის მოადგილე სამეცნიერო დარგში. იკვლევდა ნერვულ დაავადებათა ეპიდემიოლოგიას, ტვინში სისხლის მიმოქცევის დარღვევას და ეპილეფსიას. 
## ლიტერატურა 
კატეგორია:დაბადებული 25 სექტემბერი
კატეგორია:დაბადებული 1911
კატეგორია:გარდაცვლილი 13 მარტი
კატეგორია:გარდაცვლილი 1984
კატეგორია:ქართველი ნევროლოგები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
იაკობ ზედგინიძე

**იაკობ სიმონის ძე ზედგინიძე** (დ. 1859, სოფ. ვალე, ახლანდ. ახალციხის მუნიციპალიტეტი, — გ. 1943) — ქართველი პედაგოგი.

დაამთავრა ახალციხის სამაზრო სასწავლებელი (1874), თბილისის სამასწავლებლო ინსტიტუტი (1879). სხვადასხვა დროს მასწავლებლად მუშაობდა შუშასა და განჯაში (ახლანდ. აზერბაიჯანი), შემდეგ თბილისის მე-5 გიმნაზიასა და თბილისის I საშუალო სკოლაში. იყო ქართველთა შორის წერა-კითხვის გამავრცელებელი საზოგადოების წევრი, ერთ-ერთმა პირველმა დაიწყო მუშაობა ქართული ანბანის მეცნიერული სწავლების საკითხებზე.

## ბიბლიოგრაფია 
* ახალი ქართული ანბანი, თბ., 1920.
* ქართული წერის მეთოდიკა, ტფ., 1934.

## ლიტერატურა 
## რესურსები ინტერნეტში 
კატეგორია:დაბადებული 1859
კატეგორია:გარდაცვლილი 1943
იაკობ
კატეგორია:ქართველი პედაგოგები
კატეგორია:ქართველთა შორის წერა-კითხვის გამავრცელებელი საზოგადოების წევრები
ზილი (მოსკოვის მეტრო, ტროიცკაია)

**ზილი** () — მოსკოვის მეტროპოლიტენის სადგური. მდებარეობს ტროიცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2025 წელს.

## რესურსები ინტერნეტში
*მოსკოვის მეტროპოლიტენის საიტი  

## სქოლიო
კატეგორია:მოსკოვის მეტროსადგურები
კატეგორია:ტროიცკაიას ხაზი
ფოსტერი (მთვარის კრატერი)

**კრატერი ფოსტერი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა ჯონ სტიუარტ ფოსტერის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება. 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 37.02 კმ, სიღრმე — 2.14 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-08
შალვარკამისი

**შალვარკამისი** ― სამხრეთ აზიასა და შუა აზიაში გავრცელებული ტრადიციული ტანსაცმელი. ტოტებგანიერი შარვალი, რომელიც კოჭთან ვიწროვდება და ზედა ჩასაცმელი (კაბა) ქალებისა და კაცებისათვის. იცვამენ ინდოეთში, პაკისტანში, ბანგლადეშში.

## ლიტერატურა
კატეგორია:ეროვნული სამოსები
Joystiq

**Joystiq** — ვიდეო თამაშების ბლოგი, რომელსაც ფლობდა Weblogs, Inc.-ს. ბლოგი აქტიური იყო 2004-2015 წლებში. იგი სხვადასხვა დროს თანამშრომლობდა „Engadget“-სა და რამდენიმე დობილ ბლოგებთან, მაგალითად, როგორიცაა „Massively“.

2007 წლიდან მასპინძლობდა The Joystiq Podcast-ს (Joystiq პოდკასტი), რომელსაც რედაქტორი კრის გრანტი, მიმოხილვების რედაქტორი ჯასტინ მაკელროი და ლუდვიგ კეცმანი უძღვებოდნენ. საიტის თანამშრომლებში აგრეთვე შედიოდა ჯასტინის ძმა, გრიფინ მაკელროი, როგორც შაბათ-კვირის რედაქტორი. ორიგინალი პოდკასტი 2011 წელს შეწყდა, თუმცა მსგავსი შოუები სხვადასხვა ფორმატით საიტის არსებობის ბოლომდე იმართებოდა.

2012 წელს გრანტმა და ძმებმა მაკელროებმა დატოვეს Joystiq და დააფუძნეს სათამაშო საიტი „Polygon“. Joystiq-ის მთავარი რედაქტორის თანამდებობა ლუდვიგ კიცმანმა დაიკავა. მომდევნო წლებში საიტის მკითხველი აუდიტორია შემცირდა, რის შედეგადაც იგი 2015 წლის 3 თებერვალს დაიხურა. დღეს იგი გადამისამართებულია Engadget Gaming-ზე, სადაც საიტის ძველი კონტენტის დიდი ნაწილია განთავსებული. Joystiq-ის „Massively“ გუნდი დაიშალა და Massively Overpowered დააფუძნა.

## რესურსები ინტერნეტში
*ოფიციალური საიტი (დაარქივებული Wayback Machine-ზე)

## სქოლიო
კატეგორია:ვიდეო თამაშების სიახლეების საიტები
კატეგორია:2004 წელს დაარსებული ვებსაიტები
მარგალა

**მარგალა** ― ქედი პაკისტანში, ისლამაბადის ფედერალურ ტერიტორიაზე. ქედი გარს აკრავს ისლამაბადს. ქედზე გაშენებულია მარგალას ეროვნული პარკი, სადაც ბინადრობს მრავალგვარი იშვიათი ჯიშის ცხოველი და ფრინველი. პარკი პაკისტანის სავიზიტო ბარათი და ეროვნული სიამაყეა.

## რესურსები ინტერნეტში
*Nature & Wildlife Area in Islamabad, Margalla Hills

კატეგორია:პაკისტანის ქედები
ბირიანი

ალტ=ქათმის ბირიანი|მინი|ქათმის ბირიანი

**ბირიანი** (არაბ. برياني) –სიტყვა biryani მოდის სპარსული beryā (n) (სპარსული بریان, შემწვარი) – ინდოეთის სუბკონტინენტის კერძი. გავრცელებულია მთელ სამხრეთ აზიაში. მისი წარმოშობა სპარსულია. ბირიანი არის ქურთულ, ერაყულ, ქუვეითის, ბაჰრეინის, პაკისტანის სამზარეულოებშიც.  პოპულარულია, როგორც ქუჩის კერძიც. 

## რეცეპტი
ინგრედიენტებია: ბრინჯი (ჩვეულებრივ ბასმატი), ხორცი, იოგურტი და სანელებლები. შესაძლოა დაემატოს თევზი, კვერცხი ან ბოსტნეული. ბირიანის დასამზადებლად საჭირო სანელებლები და სოუსები შეიცავს ერბოს კუმინს, ილს, დარიჩინს, დაფნის ფოთლებს, ქინძს, ზაფრანას, პიტნას მწვანილს, კოჭას, ხახვს და ნიორს და სხვ.

ერაყული ბირიანი უფრო მსუბუქია, სუნელების განსხვავებული ნაზავით და ბოსტნეულის უფრო მრავალფეროვანი სახეობით, მათ შორის კარტოფილის, ბარდის, სტაფილოსა და ხახვის. 

## რესურსები ინტერნეტში
კატეგორია:ინდური სამზარეულო
გაეროს უშიშროების საბჭოს რეზოლუცია 491

**გაეროს უშიშროების საბჭოს რეზოლუცია 491** მიიღეს ერთსულოვნად, 1981 წლის 23 სექტემბერს, გაეროში ბელიზის გაწევრიანების განაცხადის განხილვის შემდეგ, საბჭომ გენერალურ ასამბლეას რეკომენდაცია მისცა ბელიზის მიღების შესახებ.

## იხილეთ აგრეთვე
*გაეროს წევრი სახელმწიფოები

## რესურსები ინტერნეტში
*[Text of the Resolution at undocs.org](https://undocs.org/S/RES/491(1981))

კატეგორია:გაეროს უშიშროების საბჭოს 1981 წლის რეზოლუციები
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:გაეროს უშიშროების საბჭოს რეზოლუციები ბელიზის შესახებ
გაეროს უშიშროების საბჭოს რეზოლუცია 489

**გაეროს უშიშროების საბჭოს რეზოლუცია 489** მიიღეს ერთხმად 8 ივლისს 1981 წელს, ვანუატუს რესპუბლიკის გაეროში გაწევრიანების განაცხადის განხილვის შემდეგ, საბჭომ გენერალურ ასამბლეას მიმართა რეკომენდაციით, რომ ვანუატუ მიიღონ წევრად.

## იხილეთ აგრეთვე
*გაეროს წევრი სახელმწიფოები

## რესურსები ინტერნეტში
*[Text of the Resolution at undocs.org](https://undocs.org/S/RES/489(1981))

კატეგორია:გაეროს უშიშროების საბჭოს 1981 წლის რეზოლუციები
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:გაეროს უშიშროების საბჭოს რეზოლუციები ვანუატუს შესახებ
გაეროს უშიშროების საბჭოს რეზოლუცია 494

**გაეროს უშიშროების საბჭოს რეზოლუცია 494** 1981 წლის 11 დეკემბერს მიღებული რეზოლუციით, გაერთიანებული ერების ორგანიზაციის გენერალური მდივნის დანიშვნის რეკომენდაციის საკითხის განხილვის შემდეგ, საბჭომ გენერალურ ასამბლეას რეკომენდაცია მისცა, რომ ხავიერ პერეს დე კუელიარი დაინიშნოს ხუთწლიანი ვადით 1982 წლის 1 იანვრიდან 1986 წლის 31 დეკემბრამდე.

## რესურსები ინტერნეტში
*[Text of the Resolution at undocs.org](https://undocs.org/S/RES/494(1981))

კატეგორია:გაეროს უშიშროების საბჭოს 1981 წლის რეზოლუციები
კატეგორია:გაეროს უშიშროების საბჭოს რეზოლუციები გენერალური მდივნის დანიშვნასთან დაკავშირებით
კერინგტონი (მთვარის კრატერი)

**კრატერი კერინგტონი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა, რიჩარდ კრისტოფერ კერინგტონის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 27.77 კმ, სიღრმე — 1.96 კმ.

## სატელიტური კრატერები 
კერინგტონის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-06
გაეროს უშიშროების საბჭოს რეზოლუცია 524

**გაეროს უშიშროების საბჭოს რეზოლუცია 524** ერთხმად მიიღეს 1982 წლის 29 ნოემბერს. ის განიხილავდა გენერალური მდივნის მოხსენებას გაეროს დაშლის დამკვირვებელი ძალების შესახებ. საბჭომ აღნიშნა მისი ძალისხმევაც ახლო აღმოსავლეთში მდგრადი და სამართლიანი მშვიდობის დამყარების მიმართულებით, თუმცა ასევე გამოთქვა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, დაინტერესებული მხარეებისთვის მოეწოდებინა დაუყოვნებლივ განახორციელებინათ რეზოლუცია 338 (1973). მან დამკვირვებელთა ძალების მანდატი კიდევ ექვსი თვით, 1983 წლის 31 მაისამდე განაახლა და გენერალურ მდივანს სთხოვა, ამ პერიოდის დასრულების შემდეგ სიტუაციის შესახებ ანგარიში წარედგინა.

## იხილეთ აგრეთვე
*ახლო აღმოსავლეთის კონფლიქტი
*გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/524(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები არაბეთ-ისრაელის კონფლიქტის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1982 წელი ისრაელში
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1982 წელი სირიაში
გაეროს უშიშროების საბჭოს რეზოლუცია 526

**გაეროს უშიშროების საბჭოს რეზოლუცია 526** მიიღეს 1982 წლის 14 დეკემბერს, აღინიშნა გენერალური მდივნის ანგარიში, რომ არსებული გარემოებების გამო, გაეროს საშუამავლო ძალების კვიპროსში (UNFICYP) ყოფნა კვლავ აუცილებელი იქნებოდა მშვიდობიანი ვითარების მისაღწევად. საბჭომ გამოხატა სურვილი, რომ ყველა მხარემ მხარი დაუჭიროს ათპუნქტიან შეთანხმებას საერთოსაზოგადოებრივი მოლაპარაკებების განახლების შესახებ, და სთხოვა გენერალურ მდივანს კვლავ წარმოედგინა ანგარიში 1983 წლის 31 მაისამდე, რათა თვალი ადევნოს რეზოლუციის შესრულებას.

საბჭომ კვლავ დაადასტურა თავისი წინა რეზოლუციები, მათ შორის რეზოლუცია 365 (1974), გამოხატა შეშფოთება სიტუაციის გამო, მოუწოდა ჩართულ მხარეებს ერთად ემუშავათ მშვიდობისთვის და კიდევ ერთხელ გააგრძელა ძალების განლაგება კვიპროსში, რომელიც დაარსდა რეზოლუცია 186-ით (1964), 1983 წლის 15 ივნისამდე.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/526(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1982 წელი კვიპროსში
გაეროს უშიშროების საბჭოს რეზოლუცია 528

**გაეროს უშიშროების საბჭოს რეზოლუცია 528** მიიღეს 1982 წლის 21 დეკემბერს, გენერალური ასამბლეის მიერ რეზოლუცია 3190-ის მიღების შემდეგ, რომელიც ხაზს უსვამდა სამუშაო ენების გაფართოების მნიშვნელობას, საბჭომ გადაწყვიტა არაბული ენის ჩართვა უშიშროების საბჭოს სამუშაო ენებში.

ხმის მიცემის დეტალები არ გახმაურებულა, გარდა იმისა, რომ რეზოლუცია მიიღეს  „კონსენსუსით“.

## იხილეთ აგრეთვე
*გაეროს უშიშროების საბჭოს რეზოლუცია 263
*გაეროს უშიშროების საბჭოს რეზოლუცია 345

## რესურსები ინტერნეტში
*[Text of the Resolution at undocs.org](https://undocs.org/S/RES/528(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:არაბული ენა
კატეგორია:გაეროს უშიშროების საბჭოს რეზოლუციები უშიშროების საბჭოს პროცედურების შესახებ
გაეროს უშიშროების საბჭოს რეზოლუცია 527

**გაეროს უშიშროების საბჭოს რეზოლუცია 527** მიიღეს 1982 წლის 15 დეკემბერს, ლესოთოს მეფის მოშვეშვე II განცხადების მოსმენის შემდეგ, საბჭომ, გენერალური ასამბლეის რეზოლუციასთან ერთად, დაგმო სამხრეთ აფრიკის მიერ ლესოთოზე განხორციელებული თავდასხმა, რომელმაც გამოიწვია მატერიალური ზიანი და 40 ადამიანის დაღუპვა.

რეზოლუცია მოითხოვდა ლესოთოსთვის კომპენსაციის გადახდას თავდასხმისთვის, ხოლო თავად ლესოთო შეაქო იმისთვის, რომ აპართეიდისგან გაქცეულებს თავშესაფარს აძლევდა ქვეყანაში. აგრეთვე მოუწოდა წევრ სახელმწიფოებს ეკონომიკური დახმარება აღმოეჩინათ ლესოთოსთვის. სამხრეთ აფრიკამ უარი თქვა კომპენსაციის გადახდაზე.

საბჭომ კვლავ დაადასტურა საერთაშორისო პრობლემების მშვიდობიანი გზით მოგვარების აუცილებლობა, სთხოვა გენერალურ მდივანს ჰუმანიტარულ საკითხებზე კონსულტაციები ჩაეტარებინა ლესოთოს მთავრობასთან და რეგულარულად წარმოედგინა მოხსენებები საბჭოსთვის რეზოლუციის შესრულების შესახებ.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/527(1982))

## სქოლიო
კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები ლესოთოს შესახებ
კატეგორია:1982 წელი სამხრეთ აფრიკის რესპუბლიკაში
კატეგორია:1982 წელი ლესოთოში
სსრკ-ის გუნდური ჩემპიონატი საჭადრაკო კომპოზიციაში 1956/1957

**სსრკ-ის I გუნდური ჩემპიონატი საჭადრაკო კომპოზიციაში (1956–1957)** — გუნდური ჩემპიონატი საჭადრაკო ამოცანებისა და ეტიუდების შედგენაში.

შეჯიბრება ჩატარდა ოთხ ძირითად განყოფილებაში: გუნდებს უნდა წარმოედგინათ ორსვლიანი ამოცანები 6 სხვადასხვა თემაზე, სამსვლიანი ამოცანები — 4 თემაზე, მრავალსვლიანი ამოცანები და ეტიუდები — თითო 2 თემაზე. გუნდებს უფლება ჰქონდათ თითოეულ თემაზე წარმოედგინათ თითო ნაწარმოები. კომპოზიციები ფასდებოდა შემდეგი ქულებით: ორსვლიანი ამოცანები — 8-დან 1 ქულამდე; სამსვლიანი ამოცანები და მრავალსვლიანი ამოცანები — 12-დან 1.5 ქულამდე; ეტიუდები — 16-დან 2 ქულამდე. ჩემპიონატში 8 გუნდი იღებდა მონაწილეობას. წარმოდგენილი იყო 54 ავტორის 97 ამოცანა და ეტიუდი. საერთო ჩათვლაში გაითვალისწინეს 54 კომპოზიცია. ჩემპიონატის გამარჯვებული გახდა ლატვიის გუნდი (დააგროვა 114½ ქულა 152-დან).

## ტურნირის მსაჯები 
*ამოცანები: რ. კოფმანი და ლ. ლოშინსკი;
*ეტიუდები: გ. ზახოდიაკინი და ვ. კოროლკოვი

## გამარჯვებული გუნდების შემადგენლობა 
*ლატვია — ე. ვალცინში, ვ. ვედერმანისი, ა. დომბროვსკისი, ი. დრაისკა, ე. ლაზდიშნი, ზ. პიგიტსი, რ. სკუია, ე. იურკა.

*უკრაინა-1 — ფ. ბონდარენკო, ა. ძეკცერი, ა. კაკოვინი, ბ. კოვალენკო, ე. ლივშიცი, ვ. რუდენკო, ე. სამოტუგოვი.

*ბელარუსი — ვ. გებელი, ვ. დაინეკო, ი. კამენეცკი, რ. ლარინი, ა. სოკოლსკი, პ. სტირგუნოვი, ვ. ტროიანოვსკი, ს. ცირულკი.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1957 წელი ჭადრაკში
კატეგორია:1957 წლის ჩემპიონატები სსრკ-ში
კატეგორია:1956 წლის ჩემპიონატები სსრკ-ში
კატეგორია:1956 წელი ჭადრაკში
დრეზდენის ციხესიმაგრე

**დრეზდენის ციხესიმაგრე** ( ან )  — ციხესიმაგრე გერმანიის ქალაქ დრეზდენში, რომელიც ამ ქალაქის ერთ-ერთი უძველესი შენობაა. მას სამეფო სასახლის სახელითაც მოიხსენიებენ. თითქმის 400 წლის განმავლობაში დრეზდენის ციხესიმაგრე იყო საქსონიის კურფიურსტების (1547–1806) და ვეტინების დინასტიის მეფეების (1806–1918), ასევე პოლონეთის მეფეების (1697–1763) რეზიდენცია. იგი ცნობილია მშენებლობისას გამოყენებული სხვადასხვა არქიტექტურული სტილით, ბაროკოდან ნეო-რენესანსამდე.

დღეს ციხესიმაგრე სამუზეუმო კომპლექსს წარმოადგენს, რომელიც მოიცავს ისტორიულ და ახალ მწვანე სარდაფს, ნუმიზმატიკურ კაბინეტს, ბეჭდურ მასალებს, ნახატებისა და ფოტოების კოლექციას, დრეზდენის შეიარაღების მუზეუმს თურქულ პალატასთან ერთად. მასში ასევე განთავსებულია ხელოვნების ბიბლიოთეკა და დრეზდენის ხელოვნების სახელმწიფო გალერიის სათავო ოფისი.
მინი|დრეზდენის ციხესიმაგრე 1896 წელს

## ისტორია
თავდაპირველი შენობა რომანული სტილის ციხესიმაგრე იყო, რომელიც დაახლოებით 1200 წელს აშენდა. ციხესიმაგრის ჰაუსმანშტურმი ანუ ჰაუსმანის კოშკი XV საუკუნის დასაწყისში აშენდა. 1468 წლიდან 1480 წლამდე ციხესიმაგრე გაფართოვდა არნოლდ ფონ ვესტფალენის მიერ და დახურულ ოთხფრთიან ნაგებობად იქცა. XVI საუკუნის შუა ხანებში მას საქსონური რენესანსის სტილში ჩაუტარეს რესტავრაცია.

1701 წელს გაჩენილი მასშტაბური ხანძრის შემდეგ, ავგუსტ II ძლიერმა ციხესიმაგრის დიდი ნაწილი ბაროკოს სტილში აღადგინა. ამ დროს საგამოფენო სივრცე შენობის დასავლეთ ნაწილში შეიქმნა. ციხესიმაგრეში არსებული ვერცხლის და ჰერალდიკური ოთახები 1723–1726 წლებში აშენდა, ხოლო სამკაულების, სპილოს ძვლის და ბრინჯაოს ოთახი 1727–1729 წლებში.

საქსონიის მმართველი ოჯახის, ვეტინების დინასტიის 800 წლის იუბილის აღსანიშნავად, 1889-1901 წლებში ციხესიმაგრეს კიდევ ერთი რესტავრაცია ჩაუტარდა. ამ რესტავრაციის დროს ის ნეორენესანსის სტილში აღადგინეს. 1914 წელს შენობაში დაამონტაჟეს იატაკქვეშა გათბობა და შეიყვანეს ელექტროენერგია. 

1871 წლიდან 1876 წლამდე ციხესიმაგრის გარე კედელზე მხატვარმა  ვილჰელმ ვალტერმა მსოფლიოს ყველაზე დიდი პანორამა  „დიდგვაროვანთა მსვლელობა" დახატა, თავდაპირველად ის სგრაფიტოს სტილში იყო შესრულებული და მალევე დაკარგა მისი დიდებულება. პანორამის სიგრძე 102 მეტრია, მასზე საქსონიის მმართველთა მსვლელობაა გამოსახული და 1904-1907 წლებში ფაიფურის ფილებით აღადგინეს.

მეორე მსოფლიო ომის დროს, 1945 წლის 13 თებერვალს, დრეზდენის დაბომბვის დროს, ციხის უმეტესი ნაწილი დაინგრა. მწვანე სარდაფის სამი ოთახი განადგურდა. კოლექციები გადარჩა და ომის პირველ წლებში ის უსაფრთხო ადგილას, კენიგშტაინის ციხესიმაგრეში გადაიტანეს.

მეორე მსოფლიო ომის დასრულებიდან პირველი 15 წლის განმავლობაში ციხის აღდგენის არანაირი მცდელობა არ ყოფილა, გარდა 1946 წელს დროებითი სახურავის დამონტაჟებისა. რესტავრაცია 1960-იან წლებში დაიწყო რამდენიმე ახალი ფანჯრის დამონტაჟებით და მომდევნო ათწლეულების განმავლობაში ნელა მიმდინარეობდა. დრეზდენის ციხესიმაგრის რესტავრაცია საბოლოოდ 2019 წელს დასრულდა.

## რესურსები ინტერნეტში
* Dresden Residential Castle at Schlösserland Sachsen
* Residenzschloss  at Staatliche Kunstsammlungen Dresden

## სქოლიო 
კატეგორია:გერმანიის ციხესიმაგრეები
ივანე ზედგინიძე

**ივანე (ვანო) ალექსანდრეს ძე ზედგინიძე** (დ. 31 ივლისი, 1929, სოფ. კოთელია, ახლანდ. ახალქალაქის მუნიციპალიტეტი) — ქართველი აგრონომი, სოფლის მეურნეობის მეცნიერებათა დოქტორი (1994), პროფესორი (1997). 

დაამთავრა საქართველოს სასოფლო-სამეურნეო ინსტიტუტის აგრონომიული ფაკულტეტი. 1954–1956 წლებში მუშაობდა საქართველოს მემინდვრეობის სამეცნიერო-კვლევით ინსტიტუტში, 1958–1960 წლებში — საქართველოს სასოფლო-სამეურნეო ინსტიტუტში. 1962–1979 წლებში იყო საქართველოს მცენარეთა დაცვის სამეცნიერო-კვლევითი ინსტიტუტის ბიოფიზიკის განყოფილების სპეციალური ლაბორატორიის გამგე. 1979–1982 წლებში ხელმძღვანელობდა საქართველოს სოფლის მეურნეობის სამინისტროს სასოფლო-სამეურნეო რადიოლოგიის კვლევითი ლაბორატორიის რადიოგამძლეობის განყოფილებას. 1983–1998 წლებში ეწეოდა სამეცნიერო-პედაგოგიურ მოღვაწეობას საქართველოს აგრარულ უნივერსიტეტში გენეტიკისა და სელექცია-მეთესლეობის კათედრაზე. 1998–2006 წლებში იყო ამავე ინსტიტუტის მემცენარეობის კათედრის გამგე, 2006–2010 წლებში — აგროტექნოლოგიის დეპარტამენტის კონსულტანტი, 2011 წლიდან მუშაობს სოფლის მეურნეობის სამინისტროსთან არსებულ სასოფლო-სამეურნეო კულტურების ჯიშთა გამოცდის სამსახურში. ზედგინიძის კვლევის სფეროა მაიონიზებელი გამოსხივების გავლენის დადგენა სტრატეგიული კულტურების (ხორბალი, კარტოფილი) სამეურნეო-ბიოლოგიურ თვისებებზე, დაავადებათა მიმართ გამძლეობასა და მათი გამომწვევების პათოგენობაზე. დაჯილდოებულია ღირსების ორდენით (1999). 

## ბიბლიოგრაფია
* მემცენარეობა თესლმცოდნეობის საფუძვლებით, თბ., 2009.

## ლიტერატურა 
კატეგორია:დაბადებული 31 ივლისი
კატეგორია:დაბადებული 1929
კატეგორია:ქართველი აგრონომები
კატეგორია:საქართველოს ღირსების ორდენის კავალრები
Retro Gamer

**Retro Gamer** — ბრიტანული, ყოველთვიური ჟურნალი, რომელიც მოიცავს ვიდეო თამაშებს. მას დიდ ბრიტანეთში მედიაკომპანია Future Publishing გამოსცემს. ჟურნალი სპეციალიზებულია რეტროგეიმინგსა და კლასიკურ თამაშებზე პერსონალური კომპიუტერებისთვის, სათამაშო კონსოლებისთვის და სხვა ძველი სათამაშო მოწყობილობებისთვის, როგორიცაა ZX Spectrum, NES, PlayStation და ა.შ. ჟურნალი დაფუძნდა 2003 წლის დეკემბერში. (შეიცავს ნომრებს №1-დან №30-ის ჩათვლით)
* *Retro Gamer eMag Load 2* (შეიცავს ნომრებს №31-დან №55 ჩათვლით)
* *Retro Gamer eMag Load 3* (შეიცავს ნომრებს  №56-დან №80-ის ჩათვლით)

Retro Gamer უკვე ხელმისაწვდომია როგორც iOS აპლიკაცია და მისი გადმოწერა შესაძლებელია iPhone-სა და iPad-ზე.

## რესურსები ინტერნეტში
* 
* – Internet Archive

## სქოლიო
კატეგორია:ბრიტანული ვიდეო თამაშების ჟურნალები
კატეგორია:ყოველთვიური ბრიტანული ჟურნალები
ზედსიძეობა

**ზედსიძეობა**, *ზესიძობა* — სიმამრის ოჯახში ცხოვრება („ჩასიძება“). საქორწილო და საოჯახო ურთიერთობაში ზედსიძეობის საფუძველი იყო ქალის ოჯახის უძეობა და ვაჟის ეკონომიკური ხელმოკლეობა. 

ზედსიძედ შესული უძეო ოჯახის ქონებრივ მემკვიდრეობას ღებულობდა. ზედსიძედ მიღება ხელსაყრელად ითვლებოდა ქალის ოჯახისთვისაც, რომელსაც მამაკაცი უპატრონებდა. იშვიათი მოვლენა იყო, რადგანაც, ქართული ტრადიციით, ქორწინების შემდეგ ცოლი უნდა გადასულიყო საცხოვრებლად ქმრის სახლში და ზედსიძეობა ვაჟკაცის დამამცირებლად ითვლებოდა. განსაკუთრებით არასასურველი მოვლენა იყო ზედსიძეობა აღმოსავლეთ საქართველოს მთიელებში, სადაც ქალს მემკვიდრეობის უფლება თავად არ ჰქონდა და აქედან გამომდინარე, ვერც უცხო პირს შეიყვანდა ოჯახში მემკვიდრის უფლებით.

## ლიტერატურა
* ითონიშვილი ვ., ქართველ მთიელთა საოჯახო ურთიერთობის ისტორიიდან, თბ., 1960.
* Харадзе Р. Л., Грузинская семейная община, ч. 1–2, Тб., 1960–61.

კატეგორია:ძველი ქართული სამართალი
გაეროს უშიშროების საბჭოს რეზოლუცია 525

**გაეროს უშიშროების საბჭოს რეზოლუცია 525** მიიღეს 1982 წლის 7 დეკემბერს, ენტონი ცოცობეს, იოჰანეს შაბანგუს და დევიდ მოისეს სიკვდილით დასჯის განაჩენების შესახებ ინფორმაციის მიღების შემდეგ, საბჭომ გამოხატა შეშფოთება სამხრეთ აფრიკის სააპელაციო უზენაესი სასამართლოს მიერ გამოტანილი განაჩენებზე, ისევე როგორც აფრიკული ნაციონალური კონგრესის წევრების ნციმბიტჰი ჯონსონ ლუბისის, პეტრუს ცეპო მაშიგოს და ნაფთალი მანანას განაჩენებით.

რეზოლუცია მოუწოდებდა სამხრეთ აფრიკის ხელისუფლებას შემსუბუქებინა ყველა განაჩენი, ხოლო ყველა სხვა წევრ სახელმწიფოს გამოეყენებინა თავისი გავლენა ამ ექვსი კაციის სიცოცხლის გადასარჩენად.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/525(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1982 წელი სამხრეთ აფრიკის რესპუბლიკაში
პოლზუნოვი (მთვარის კრატერი)

**კრატერი პოლზუნოვი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-აღმოსავლეთ ნაწილში. სახელი ეწოდა ივან პოლზუნოვის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება გვიანიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 66.53 კმ, სიღრმე — 2.74 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-22
ილია ზედგინიძე (ექიმი)

**ილია შალვას ძე ზედგინიძე** (დ. 26 ნოემბერი, 1926, თბილისი, — გ. 20 დეკემბერი, 1996, იქვე) — ქართველი ჰემატოლოგი, მედიცინის მეცნიერებათა დოქტორი 1962), პროფესორი (1966), საქართველოს მეცნიერების დამსახურებული მოღვაწე (1985).

დაამთავრა თბილისის სახელმწიფო სამედიცინო ინსტიტუტი (ახლანდ. თსსუ, 1948). 1956–1958 წლებში მუშაობდა გ. მუხაძის სახელობის ჰემატოლოგიისა და სისხლის გადასხმის, 1958–1970 წლებში — რენტგენოლოგიისა და სამედიცინო რადიოლოგიის სამეცნიერო-კვლევით ინსტიტუტებში. 1966-1969 წლებში იყო გაეროს ატომური ენერგიის საერთაშორისო სააგენტოს ბუნებისმეტყველების მეცნიერების და სამედიცინო დეპარტამენტის (ქ. ვენა) დირექტორი, 1971–1973 წლებში და 1983 წლიდან — ჰემატოლოგიისა და სისხლის გადასხმის ინსტიტუტის დირექტორი, 1973–1978 წლებში — საქართველოს სსრ ჯანდაცვის მინისტრი, 1975 წლიდან — საქართველოს ჰემატოლოგთა და ტრანსფუზიოლოგთა სამეცნიერო საზოგადოების თავმჯდომარე. 1978-1989 წლებში ხელმძღვანელობდა თავის მიერვე შექმნილ ჰემატოლოგიის და ტრანსფუზიოლოგიის კათედრას ექიმთა დახელოვნების ინსტიტუტში. ზედგინიძე იკვლევდა ჰემატოლოგიისა და ტრანსფუზიოლოგიის აქტუალურ საკითხებს, ლეიკოზისა და ანემიის ეტიოპათოგენეზის, კლინიკური მიმდინარეობისა და მკურნალობის საკითხებს. 

## ბიბლიოგრაფია
* Хронический лимфолейкоз, Тб., 1976.
* Морфологические особенности острых лейкозов, Тб., 1979.
* Manual of Radiation Haematology, Vienna, 1971.

## ლიტერატურა 
კატეგორია:დაბადებული 26 ნოემბერი
კატეგორია:დაბადებული 1926
კატეგორია:გარდაცვლილი 20 დეკემბერი
კატეგორია:გარდაცვლილი  1996
კატეგორია:თბილისში დაბადებულები
ილია
კატეგორია:ქართველი ექიმები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:საქართველოს სსრ-ის მეცნიერების დამსახურებული მოღვაწეები
გაეროს უშიშროების საბჭოს რეზოლუცია 499

**გაეროს უშიშროების საბჭოს რეზოლუცია 499** ერთხმად მიიღეს 1981 წლის 21 დეკემბერს, საერთაშორისო სასამართლოს (ICJ) მოსამართლის აბდულა ელ-ერაინის გარდაცვალების აღნიშვნის შემდეგ, საბჭომ გადაწყვიტა, რომ საერთაშორისო სასამართლოს ვაკანტურ ადგილზე არჩევნები ჩატარდებოდა უშიშროების საბჭოში და გენერალური ასამბლეის ოცდამეთექვსმეტე სესიაზე.

## რესურსები ინტერნეტში
*[Text of the Resolution at undocs.org](https://undocs.org/S/RES/499(1981))

კატეგორია:გაეროს უშიშროების საბჭოს 1981 წლის რეზოლუციები
კატეგორია:გაეროს უშიშროების საბჭოს რეზოლუციები გაეროს საერთაშორისო სასამართლოს შესახებ
ზედქალაქის საყდარი

**ზედქალაქის საყდარი** — მაცხოვრის ჯვარცმის გუმბათოვანი ტაძარი ზემო რაჭის ისტორიულ სოფელ ზედქალაქში. ზედქალაქი ფეოდალური ხანის ერთ-ერთი მჭიდროდ დასახლებული და ეკონომიკურად დაწინაურებული სოფელი იყო, XVII საუკუნეში შეუერთდა სოფელ ღებს (ახლანდ. ონის მუნიციპალიტეტი).

ზედქალაქის საყდარი 1544 წლამდე ცაგერის, შემდეგ კი, XIX საუკუნის 20-იან წლებამდე ნიკორწმინდის ეპისკოპოსების ერთ-ერთ რეზიდენციას წარმოადგენდა, სადაც თავიანთი სამწყსოს შემოვლისას ეპისკოპოსები დროდადრო ჩერდებოდნენ. ტაძრის ეს ფუნქცია იგულისხმება ჯაფარიძეებისა და ზემო სვანეთის სასისხლო საქმის სასამართლო გადაწყვეტილებაში (1503), სადაც ზედქალაქის ეკლესია „საეფისკოპოზო საყდრად“ იწოდება. ზედქალაქსა და მიმდებარე სოფლებში ჯვარცმის ეკლესიას XVI საუკუნის დასაწყისისათვის ასი კომლი ყმა-გლეხი ეკუთვნოდა. ეკლესიის მეურნეობას ქორეპისკოპოსები განაგებდნენ, რომლებიც ადგილობრივ სამღვდელო ან საერო პირთაგან ინიშნებოდნენ ეპისკოპოსების მიერ.

## ლიტერატურა 
* ბერაძე თ., რაჭა, თბ., 2004.
* მეტრეველი რ., რაჭა. შტრიხები წარსულიდან, თბ., 2013.
* ჩხატარაიშვილი ქ., ქართული ეკლესიის ისტორიიდან, კრ.: საქართველოს ფეოდალური ხანის ისტორიის საკითხები, VII, თბ., 1999.

კატეგორია:ონის მუნიციპალიტეტის ტაძრები
გაეროს უშიშროების საბჭოს რეზოლუცია 546

**გაეროს უშიშროების საბჭოს რეზოლუცია 546** მიღებულია 1984 წლის 6 იანვარს, ანგოლას სახალხო რესპუბლიკის წარმომადგენლების მოსმენის შემდეგ, საბჭომ გაიხსენა 387 (1976), 428 (1978), 447 (1979), 454 (1979), 475 (1980) და 545 (1983) რეზოლუციები და გამოთქვა შეშფოთება სამხრეთ აფრიკის მიერ ოკუპირებული სამხრეთ-დასავლეთ აფრიკის გავლით ქვეყანაზე განხორციელებული თავდასხმების გამო.

საბჭომ სამხრეთ აფრიკას მოსთხოვა თავდასხმების შეწყვეტა და ანგოლას სუვერენიტეტისა და ტერიტორიული მთლიანობის პატივისცემა, აღნიშნა,რომ ანგოლას უფლება აქვს თავდაცვისა და თავდასხმებისთვის კომპენსაციის მიღების. მან ასევე მოუწოდა სამხრეთ აფრიკას, შეეწყვიტა სამხრეთ ანგოლას ოკუპაცია და გაეყვანა თავისი ძალები. რეზოლუციამ მოუწოდა წევრ სახელმწიფოებს, გაეწიათ ეკონომიკური დახმარება ანგოლისთვის, ასევე აღესრულებინათ 418 (1977) რეზოლუცია სამხრეთ აფრიკის წინააღმდეგ იარაღის ემბარგოს შესახებ. მან ასევე მოითხოვა, რომ გენერალურმა მდივანმა განაგრძოს სიტუაციის მონიტორინგი და საჭიროების შემთხვევაში წარუდგინოს საბჭოს ანგარიში.

რეზოლუცია მიღებულია 13 ხმით არცერთის წინააღმდეგ, ხოლო გაერთიანებულმა სამეფომ და აშშ-მ თავი შეიკავეს.

## რესურსები ინტერნეტში
*[Text of the Resolution at undocs.org](https://undocs.org/S/RES/546(1984))

კატეგორია:გაეროს უშიშროების საბჭოს 1984 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის სასაზღვრო ომის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1984 წელი სამხრეთ აფრიკის რესპუბლიკაში
კატეგორია:1984 წელი ანგოლაში
გაეროს უშიშროების საბჭოს რეზოლუცია 547

**გაეროს უშიშროების საბჭოს რეზოლუცია 547** მიღებულია 1984 წლის 13 იანვარს, თემაზე წინა რეზოლუციების დადასტურების შემდეგ, საბჭომ გამოხატა შეშფოთება აფრიკის ეროვნული კონგრესის წევრის, მალესელა ბენჯამინ მალოიზესთვის გამოტანილი სასიკვდილო განაჩენის გამო.

რეზოლუცია მოუწოდებდა სამხრეთ აფრიკის ხელისუფლებას, რომ გაეუქმებინა ბატონი მალოიზესთვის დაკისრებული განაჩენი (სასჯელი), და მოუწოდებდა ყველა სხვა წევრ სახელმწიფოსა და ორგანიზაციას, დახმარებოდნენ მამაკაცის სიცოცხლის გადარჩენაში. რეზოლუცია მიღებულია 14 ხმით არცერთის წინააღმდეგ,ხოლო საფრანგეთმა შეიკავა თავი.

მალოიზეს, შავკანიან პოეტს, ბრალად ედებოდა პოლიციელის მკვლელობაში. მიუხედავად იმისა, რომ სასამართლომ დაადგინა, რომ მალოიზე იმ დროს მძიმე ფსიქოლოგიური ზეწოლის ქვეშ იმყოფებოდა, პრეზიდენტმა პიტერ ვილემ ბოთამ მისი სიკვდილით დასჯის ბრძანება გასცა. 1985 წლის 18 ოქტომბერს მალოიზე პრეტორიის ცენტრალურ ციხეში ჩამოახრჩვეს.

## რესურსები ინტერნეტში
*[Text of the Resolution at undocs.org](https://undocs.org/S/RES/547(1984))

## სქოლიო
კატეგორია:გაეროს უშიშროების საბჭოს 1984 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1984 წელი სამხრეთ აფრიკის რესპუბლიკაში
რეტროგეიმინგი

[მინი|220პქ|Super Potato, რეტროთამაშების მაღაზია [ტოკიოში.]]
**რეტროგეიმინგი** (), აგრეთვე ცნობილია როგორც **კლასიკური გეიმინგი** () ან **ოლდსქულ გეიმინგი** () —  ტერმინი, რომელიც გულისხმობს ნოსტალგიურ გატაცებას ძველი, როგორც წესი, პისქელური გრაფიკის მქონე თამაშებით. რეტროგეიმინგი აგრეთვე შეიძლება სუბკულტურად მოვიხსენიოთ. რეტროგეიმერების ინტერესის საგანს წარმოადგენს მოძველებული და დიდი ხნის წინ გაყიდვიდან მოხსნილი თამაშები და კონსოლები, აგრეთვე ძველი თამაშების პორტირებული ვერსიები. რეტროგეიმერები თავიანთ გატაცებას ხსნიან ნოსტალგიით, ავთენტურობით, რეტროსტილისადმი გატაცებით, წარსული ეპოქებით და ა.შ. გეიმერების აუდიტორიის ასაკის ზრდასთან ერთად, რეტროგეიმინგის მიმართ ინტერესი კვლავ იზრდება.

რეტროგეიმინგი, როგორც მოვლენა, თითქმის სათამაშო ინდუსტრიის დაბადებასთან ერთად წარმოიშვა, მაგრამ განსაკუთრებული პოპულარობა მოიპოვა ინტერნეტისა და ვიდეოთამაშების ემულატორების გავრცელების შემდეგ. რეტროგეიმინგი აგრეთვე გულისხმობს ძველი თამაშების სტილში ახალი თამაშების შექმნას. ძველი თამაშებით გატაცებამ ხელი შეუწყო სათამაშო ინდუსტრიაში ცალკეული დარგის გაჩენას, რომელიც ძველი თამაშებისა და კონსოლების ხელახლა გამოშვებით არის დაკავებული.

რეტროგეიმინგი განიხილება, როგორც რეტროკომპიუტინგის ერთ-ერთი მიმართულება, რომელიც გულისხმობს ძველი კომპიუტერებითა და მათი პროგრამული უზრუნველყოფით გატაცებას. რეტროგეიმინგი აგრეთვე შეიძლება გულისხმობდეს გატაცებას არა თავად ძველი თამაშებით, არამედ მათი მხატვრული ესთეტიკით.

განსხვავება რეტროსა და თანამედროვე თამაშს შორის დიდი კამათის საგანია. იაპონური სატელევიზიო გადაცემა GameCenter CX, რომელიც რეტროთამაშებზე არის ორინტირებულია, მიიჩნევს, რომ კონსოლს რეტროს სატუსი უნდა მიენიჭოს მხოლოდ მაშინ, თუ მისი ასაკი მინიმუმ 20 წელს ან მეტს შეადგენს.

## რესურსები ინტერნეტში
*რეტრო თამაშების ჟურნალი — Retro Gamer
*ნოსტალგიაზე დამოკიდებული — ABC
*რეტრო თამაშების სამყაროს კვლევა: მოგზაურობა წარსულში — Medium.com
*რეტროგეიმინგის ისტორია, მიმოხილვები და თამაშების შექმნის ისტორიები — RetroGaminGgeek

## სქოლიო
კატეგორია:ვიდეო თამაშების კულტურა
კატეგორია:რეტრო სტილი
კატეგორია:ნოსტალგია
სსრკ-ის გუნდური ჩემპიონატი საჭადრაკო კომპოზიციაში 1957/1958

**სსრკ-ის II გუნდური ჩემპიონატი საჭადრაკო კომპოზიციაში (1957–1958)** — შეჯიბრი საჭადრაკო ამოცანებისა და ეტიუდების შედგენაში.

## ტურნირის ფორმატი 
შეჯიბრება ჩატარდა იმავე ძირითად განყოფილებებში, რაც პირველ ჩემპიონატზე, თუმცა თემების რაოდენობა განსხვავებული იყო:

*ორსვლიანი ამოცანები — 3 თემაზე.

*სამსვლიანი ამოცანები და ეტიუდები — თითო 2 თემაზე.

*მრავალსვლიანი ამოცანები — 1 თემაზე.

კომპოზიციების შეფასება ხდებოდა პირველი ჩემპიონატის მსგავსი ქულათა სისტემით.

## შედეგები 
ჩემპიონატში მონაწილეობდა 10 გუნდი. წარმოდგენილი იყო 69 ავტორის 76 ამოცანა და ეტიუდი. საერთო ჩათვლაში გაითვალისწინეს 55 კომპოზიცია.

ჩემპიონატის გამარჯვებული გახდა მოსკოვის გუნდი, რომელმაც 115 შესაძლებელი ქულიდან 80 დააგროვა.

## ტურნირის მსაჯები 
*მსაჯები: ალექსანდრ გულიაევი და ევგენი უმნოვი.

## გამარჯვებული გუნდების შემადგენლობა 
*მოსკოვი — გ. ბრენევი, ლ. ზაგოროიკო, ვ. ისარიანოვი, რაფაელ კოფმანი, ალ. კუზნეცოვი, ან. კუზნეცოვი, ლევ ლოშინსკი, ბ. სახაროვი.

*ლენინგრადი — ვლადიმირ კოროლკოვი, ვ. ნიკოლაევი, ა. პოპანდოპულო, ფ. როსომახო, ია. როსომახო, ფროიმ სიმხოვიჩი, ი. ფოკინი, ვ. ჩეხოვერი.

*ბელარუსი — გებელი, კამენეცკი, ა. პლოსტაკი, სოკოლსკი, სტირგუნოვი, ტროიანოვსკი, ცირულკი.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1958 წელი ჭადრაკში
გაეროს უშიშროების საბჭოს რეზოლუცია 548

**გაეროს უშიშროების საბჭოს რეზოლუცია 548** ერთხმად მიიღეს 1984 წლის 24 თებერვალს. ბრუნეი დარუსალამის გაერთიანებული ერების ორგანიზაციაში წევრობის განაცხადის განხილვის შემდეგ, საბჭომ გენერალურ ასამბლეას რეკომენდაცია მისცა მის მიღებაზე.

## იხილეთ აგრეთვე
* გაეროს წევრი სახელმწიფოები

## რესურსები ინტერნეტში
*[Text of the Resolution at undocs.org](https://undocs.org/S/RES/548(1984))

კატეგორია:გაეროს უშიშროების საბჭოს 1984 წლის რეზოლუციები
კატეგორია:გაეროს უშიშროების საბჭოს რეზოლუციები ბრუნეის შესახებ
კატეგორია:გაეროს უშიშროების საბჭოს რეზოლუციები გაეროს წევრობის შესახებ
კატეგორია:1984 წელი ბრუნეიში
ჯეიკობ ელორდი

**ჯეიკობ ელორდი** (დ. 26 ივნისი, 1997, ქვინზლენდი, ავსტრალია) —  ავსტრალიელი მსახიობი, რომელმაც პოპულარობა მოიპოვა Netflix-ის ფილმში „კოცნის ჯიხურის“. მსახიობი კრიტიკოსებმა აღიარეს HBO-ს სერიალში, „ეიფორია“, შესრულებული როლის შემდეგ.

2023 წელს ელორდიმ შეასრულა ელვის პრესლის როლი სოფია კოპოლას ბიოგრაფიულ დრამაში „Priscilla“. მსახიობმა განასახიერა ფელიქს ქეტონი ემერალდ ფენელის ფილმში „Saltburn“. ამ უკანსასკნელმა როლმა ჯეიკობ ელორდის მოუტანა ნომინაცია BAFTA-ს „საუკეთესო მამაკაცი მსახიობის მეორეხარისხოვანი როლისათვის“.

ელორდიმ მონაწილეობა მიიღო  გილერმო დელ ტოროს 2025 წლის სამეცნიერო-ფანტასტიკურ ფილმში, „ფრანკენშტაინი". ამ როლმა მსახიობს კიდევ ერთი აღიარება მოუტანა.

## ადრეული წლები
ჯეიკობ ელორდი დაიბადა 1997 წლის 26 ივნისს ბრიზბენში. მსახიობის მშობლები არიან  მელისა ელორდი და ჯონ ელორდი. ელორდის ჰყავს სამი უფროსი და.

ელორდი საშუალო სკოლაში დაინტერესებული იყო რიგბით. გარდა ამისა, ის 12 წლიდან მონაწილეობდა სკოლის მიუზიკლებში.  მსახიობისთვის განსაკუთრებულად შთამაგონებელი იყო ჰით ლეჯერი. მსახიობზე შთაბეჭდილება მოახდინა  ფილმმა The Dark Knight.
სკოლის პერიოდიდან აღსანიშნავია  ობერონის  როლი წარმოდგენაში „A Midsummer Night's Dream“.
14 წლიდან ჯეიკობმა აქტიურად დაიწყო ამერიკულ აქცეტზე მუშაობა. მან აღნიშნა, რომ პრაქტიკისთვის იყენებდა ვინ დიზელიის მეტყველებას.

როცა ჯეიკობი 15 წლის იყო, დედის რჩევით, მოდელობაც სცადა, მაგრამ სააგენტოებმა ის დაიწუნეს სიმაღლის გამო. ის  ზედმეტად მაღალი იყო, აღნიშნავდნენ ისინი.

ელორდი სწავლობდა ბიჭებისთვის განკუთვნილ კათოლიკურ სკოლებში („St Kevin's College“, „St Joseph's College“). მისთვის სკოლაში სწავლის პერიოდი არ იყო მარტივი. ის აღნიშნავს, რომ იმდროისათვის თავს „ძალიან მოუსვენრად“ გრძნობდა. ელორდის განცხადებით, მან „ძლივს დაასრულა საშუალო სკოლა“.

მოგვიანებით იგი სწავლობდა სამსახიობო სკოლაში მელბურნში. 2017 წელს 19 წლის ასაკში გადავიდა შეერთებულ შტატებში სამსახიობო კარიერის გასაგრძელებლად.

## ფილმოგრაფია 
### ფილმები 
### ტელევიზია
## სქოლიო
კატეგორია:მამაკაცი მსახიობები
კატეგორია:ავსტრალიელი მსახიობები
კატეგორია:მსახიობები
კატეგორია:მსახიობები ანბანის მიხედვით
აბდი-ბეგ შირაზი

**ზეინ ალ–აბედინ ალი აბდიბეგ შირაზი** ; დ. 1513 — გ. 1580) — ირანელი პოეტი და ისტორიკოსი. ავტორი თხზულებისა „თაქმილათ ალ-ახბარ“ („ამბავთა შევსება“), რომელიც მიძღვნილია ახალგაზრდა შაჰ-თამაზ I-ის (1524–1576) და შირვანშაჰ ჰალილულაჰ II-ის (1524–1535) ცოლის ფერიხან-ხანუმისადმი. ზოგჯერ ნავიდის ფსევდონიმითაც წერდა. 

წარმოშობით შირაზელი. მუშაობდა შაჰ-თამაზის კანცელარიაში და თან ახლდა მას ლაშქრობაში საქართველოში. მისი პოეტური მემკვიდრეობიდან აღსანიშნავია სამი „ხამსე“ (პოეტური ხუთეული) და ისტორიული ტრაქტატი „თაქმილათ ალ-ახბარ“. თხზულება მსოფლიო ისტორიის ტიპისაა, მისი პირველი ნაწილი მოიცავს სეფიანი შაჰების ისმაილ I-ის (1501–24) და თამაზ I-ის ზეობის ისტორიას 1560/61 წლამდე. თხზულებაში არის ცნობა 1521 წელს საქართველოში დივსულთნის ლაშქრობის, შაჰ-ისმაილ I-ის კარზე ლევან კახთა მეფის, დავით ქართლის მეფის და სამცხის მთავრის ყვარყვარეს ყოფნის შესახებ.

## ლიტერატურა
* გვახარია, ალ., ნარკვევები ქართულ-სპარსული ლიტერატურული ურთიერთობის ისტორიიდან, წგნ. II, თბ., 2001. — გვ. 76–84. 

* Losensky, Paul E. (2008). "ʿAbdī Shīrāzī". In Fleet, Kate; Krämer, Gudrun; Matringe, Denis; Nawas, John; Rowson, Everett (eds.). Encyclopaedia of Islam (3rd ed.). Brill Online. 

კატეგორია:დაბადებული 1513
კატეგორია:გარდაცვლილი 1580
კატეგორია:ირანელი პოეტები
კატეგორია:ირანელი ისტორიკოსები
კატეგორია:უცხოელი ავტორები საქართველოსა და ქართველების შესახებ
კატეგორია:XVI საუკუნის პოეტები
კატეგორია:XVI საუკუნის ისტორიკოსები
ჯორჯ კეილი

**ჯორჯ კეილი** (; დ. 27 დეკემბერი, 1773, სკარბორო, იორკშირის საგრაფო, ინგლისი — გ. 15 დეკემბერი, 1857, ბრომპტონ-ჰოლი, იორკშირის საგრაფო, ინგლისი) — ინგლისელი მეცნიერი და გამომგონებელი. 1809-1811 წლებში გამოაქვეყნა პლანერისა და თვითმფრინავის ფრენის პრინციპების აღწერა, მოდელებსა და დანადგარებზე თავის მიერ ჩატარებული აეროდინამიკური გამოკვლევების შედეგები. 1849-1853 წლებში ააგო 2 პლანერი (ერთი მათგანით იფრინა ადამიანმა). 1825 წელს დააპატენტა მუხლუხა სვლა სატრანსპორტო მანქანებისათვის.

## ლიტერატურა
## სქოლიო
კატეგორია:ინგლისელი გამომგონებლები
გაეროს უშიშროების საბჭოს რეზოლუცია 549

**გაეროს უშიშროების საბჭოს რეზოლუცია 549** მიიღეს 1984 წლის 19 აპრილს. ამ თემაზე წინა რეზოლუციების გახსენებისა და ლიბანში გაერთიანებული ერების ორგანიზაციის დროებითი ძალების (UNIFIL) შესახებ გენერალური მდივნის ანგარიშის 426-ე (1978) რეზოლუციის დამტკიცების შემდეგ, საბჭომ გადაწყვიტა UNIFIL-ის მანდატის გაგრძელება კიდევ ექვსი თვით, 1984 წლის 19 ოქტომბრამდე.

შემდეგ საბჭომ კიდევ ერთხელ გაუსვა ხაზი ძალების მანდატს და სთხოვა გენერალურ მდივანს, წარმოედგინა ანგარიში რეზოლუციის განხორციელებასთან დაკავშირებით მიღწეული პროგრესის შესახებ.

549-ე რეზოლუცია მიღებულ იქნა 13 ხმით ნულის წინააღმდეგ, ხოლო უკრაინის საბჭოთა სოციალისტურმა რესპუბლიკამ და საბჭოთა კავშირმა კენჭისყრისგან თავი შეიკავეს.

## იხილეთ აგრეთვე
*ლიბანის ომი (1982)
*ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/549(1984))

კატეგორია:გაეროს უშიშროების საბჭოს 1984 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1984 წელი ისრაელში
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1984 წელი ლიბანში
კეილი (მთვარის კრატერი)

**კრატერი კეილი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა ბრიტანელი ასტრონომისა და მათემატიკოსის, ართურ კეილის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ერატოსთენული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 14.2 კმ, სიღრმე — 2.29 კმ.

## სატელიტური კრატერები 
კეილის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12